
AVIZ

asupra propunerii legislative pentru modificarea Legii nr.184/2001 privind organizarea şi exercitarea profesiei de arhitect (PL.x. 612/2007)

În conformitate cu prevederile art. 95 din Regulamentul Camerei Deputaţilor, republicat, Biroul Permanent a trimis Comisiei pentru învăţământ, ştiinţă, tineret şi sport, cu adresa nr. PL.-x 612/24 septembrie 2007, spre dezbatere şi avizare, propunerea legislativă pentru modificarea Legii nr.184/2001 privind organizarea şi exercitarea profesiei de arhitect (PL.x. 612/2007).

Propunerea legislativă a fost dezbătută în Comisie, în şedinţa din 16 octombrie 2007. Comisia, cu unanimitate de voturi, a hotărât să elibereze aviz negativ asupra proiectului de lege menţionat.

În raport de obiectul şi conţinutul său, propunerea legislativă face parte din categoria legilor organice.

